proxectonos/corpus_dominio_legal_administrativo_tmp huggingface dataset:
13/05/2015 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2015-CREXT-02

O Pleno da Corporación municipal, en sesión extraordinaria e urxente celebrada o día 10 de abril de 2015 aprobou inicialmente o expediente de modificación orzamentaria por crédito extraordinario 2015-CREXT-02 dentro do vixente Orzamento municipal de 2015, financiado con baixas por anulación doutras aplicacións orzamentarias. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos á data actual do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 11 de maio de 2015 O CONCELLEIRO DELEGADO DA ÁREA DE FACENDA Ramón Quiroga Limia
13/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48672. Bernardino Rodríguez Rodríguez. Concello de Dodro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Bernardino Rodríguez Rodríguez, con DNI XXXXXXXXX e enderezo Muronovo, 10, 15981 Dodro (A Coruña), solicita de Augas de Galicia a autorización de obras no lugar de Rial de Lagoa, parroquia de Laíño (San Xián), T. M. de Dodro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48672. As obras solicitadas consisten na construción de dous tramos de peche na parcela de referencia catastral 15033G501014070000EU, no lugar de Rial de Lagoa, parroquia de Laíño (San Xián), no T. M. de Dodro (A Coruña), dentro da zona de policía do río Manselle. Pola zona Norte da finca o peche terá 114 metros de lonxitude e se construirá deixando 5 metros con respecto ao río Manselle. Nos primeiros 45 metros dende o muro frontal da finca, construirase un muro de 1 metro de altura de bloque rústico e 1 metro de redilla plastificada de cor verde. Dende onde remata esta primeira línea de bloques, nos 69 metros restantes da finca será construído un muro de 60 cm de bloque rústico e 1 metro de redilla plastificada de cor verde. Pola zona Sur da finca os 57,50 metros restantes de finca que quedan aínda por pechar construirase un muro de bloque rústico de 60 cm e 1 metro de redilla plastificada de cor verde deixando ao igual que se fai na parte Norte unha marxe de 5 metros con respecto ao río Manselle. Pola parte final da finca dende a marxe norte ao sur construirase un muro de bloque rústico de 60 cm de altura e 1 metro de redilla plastificada de cor verde por 18,50 de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de abril de 2015. O xefe do Servizo Territorial Ángel Gómez Rey
13/05/2015 | Administración LocalMunicipal
Ames
Anuncio de licitación do subministro dun vehículo todoterreo equipado con kit policial con destino á Policía Local do Concello de Ames

a) Organismo: Concello de Ames b) Dependencia que tramita o expediente: Servizo de Contratación a) Contratación da subministración dun vehículo todo terreno equipado con kit policial con destino á policía local do Concello de Ames b) División por lotes e número: Non c) Lugar de execución: Concello de Ames. d) Prazo de entrega: O prazo de entrega da totalidade dos bens será de 1 mes, que contarán desde a formalización do contrato administrativo de subministración dos bens. a) Tramitación: ordinaria. b) Procedemento: aberto, oferta economicamente máis vantaxosa con varios criterios de adxudicación.4.- Orzamento: O orzamento estimado do contrato é de 24.793,39 €, máis o 21% IVE que supón 5.206,61.- €, o que fai un importe total de 30.000.- €. 5.- Garantía provisional: Non se esixe a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220. d) Teléfono: 981 883002 e) Telefax: 981 884929. f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas, no prazo de 15 días naturais contados a partir do día seguinte á publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro Xeral do Concello de Ames. c) Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gastos de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 4 de maio de 2015 O alcalde Santiago V. Amor Barreiro
13/05/2015 | Administración LocalMunicipal
Fene
Servizos Económicos e Tributarios
Anuncio de cobranza de padróns de marzo/2015 de SAF a través da Lei de dependencia e Programa básico de axuda no fogar

ANUNCIO DE COBRANZA Por resolución da Alcaldía núm.513/2015, de 30/04/2015, aprobáronse os padróns fiscais correspondentes ao mes de marzo do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 4 de maio de 2015. O alcalde Asdo.: Gumersindo P Galego Feal
05/08/2015 | Administración LocalMunicipal
Ribeira
Anuncio

O Pleno do Concello, en sesión de data 27 de xullo de 2015, aprobou inicialmente o expediente de modificación de crédito “Suplemento de Crédito 1/2015”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxestións perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. Riveira, a 28 de xullo de 2015. O ALCALDE Manuel Ruiz Rivas O Pleno da Corporación, adoptou na sesión ordinaria celebrada o día 27 de xullo de 2015, a modificación da Bases nº 52ª das de Execución do Orzamento para o ano 2015, aprobadas na sesión plenaria celebrada o 29.12.14, e en cumprimento do disposto no artigo 169.1 e 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á exposición pública da mesma por un período de 15 días, entendéndose aprobada definitivamente se non se presentan reclamacións o efecto nese período. En Riveira, a 28 de xullo de 2015. O ALCALDE Ado. Silvia Leticia Trojnar Rosinach.
05/08/2015 | Administración LocalMunicipal
Cerdido
Modificación de créditos 7/2015. Presuposto resumido

ANUNCIO En cumprimento do disposto no artigo 169 e 177 do texto refundido da Lei reguladora das facendas locais, procede publicar o resume do presuposto resumido por capítulos que se trasncribe a continuación, desposis da aprobación do expediente de modificación de créditos 7/2015: Cerdido, 29 de xullo de 2015. O alcalde Benigno Galego Castro
05/08/2015 | Administración LocalMunicipal
Dodro
Anuncio de delegación de atribución do Pleno na Xunta de Goberno Local

O Pleno do Concello de Dodro, na sesión extraordinaria do día 26 de xuño de 2015, acordou aprobar a proposta da Alcaldía que se transcribe: Visto o artigo 22 da Lei 7/85, do 2 de abril, reguladora das bases de réxime local, modificada pola Lei 11/99, do 21 de abril, a Lei 57/2003, do 16 de decembro de medidas para a modernización do goberno local e a Lei 8/2007, do 28 de maio, do solo. Considerando a Xunta de Goberno Local coma un dos órganos básicos deste concello, e para unha maior axilidade da xestión dos asuntos municipais, esta Alcaldía PROPÓN ao Pleno do Concello a adopción do seguinte acordo: Primeiro. Delegar a totalidade do exercicio de atribucións propias do Pleno na Xunta de Goberno Local que sexan delegables, a tenor do artigo 22.4 da Lei de bases de réxime local, no que se establece que serán delegables todas as atribucións enumeradas no seu apartado 2, salvo as enunciadas nos parágrafos a), b), c), d), e), f), g), h), i), l) e p) e no número 3 deste artigo. Segundo. A delegación estenderase a todos os asuntos comprendidos dentro das respectivas atribucións, e a todas as potestades legalmente posibles, conservando o Pleno as facultades establecidas nos artigos 115, 116 e concordantes do ROF e demais normativa aplicable. Conforme o disposto no artigo 13.4 da Lei 30/92, as resolucións administrativas que se adopten por delegación indicarán expresamente esta circunstancia e consideraranse ditadas polo órgano delegante. De acordo co establecido no artigo 115. c do ROF, corresponderá á Xunta Local a resolución dos recursos de reposición que poidan interpoñerse contra os actos ditados pola propia Xunta de Goberno Local en exercicio das atribucións delegadas. Terceiro. Publicar este acordo no Boletín Oficial da Provincia. Cuarto. Dar conta de este acordo a Xunta de Goberno Local na primeira sesión que teña lugar. Dodro, 20 de xullo de 2015 O alcalde Valentín Alfonsín Somoza
05/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 24 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctricaen Valdoviño (IN407A 2015/190-1)

Resolución do 24 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Valdoviño. Núm. Expte.: IN407A 2015/190-1. Núm. Expte.: IN407A 2015/190-1. Solicitante: UNIÓN FENOSA DISTRIBUCIÓN, S. A. Denominación: retranqueo LMT CRN-708A Lagoa da Frouxeira. Concello: Valdoviño. Características técnicas: Retensado dos condutores existentes LA-110 mm 2 Al da LMT CRN-708A (expediente 52292), no tramo entre o CT Robles (expediente 9325) e a derivada ao CT Lago Torre (expediente 208/02), nunha lonxitude de 0,071 km entre os apoios n.º 113 e n.º 114 e nunha lonxitude de 0,087 entre os apoios n.º 123 e n.º 124. Liña de media tensión subterránea a 15 kV, cunha lonxitude de 0,871 km, coa orixe no paso aéreo a subterráneo a realizar no apoio n.º 114 proxectado tipo HVH-13/3.500 que substitúe ao existente da LMT GRN-708A (expediente 52292), no tramo entre o CT Robles (expediente 9325) e a derivada ao CT Lago Torre (expediente 208/02), e final no paso de subterráneo a aéreo a realizar no apoio n.º 123 proxectado tipo C-14/3.000 da mesma liña, en condutor RHZ1-2OL 12/20 KV 1x240 mm 2 Al. Retirada do tramo de liña aérea entre os apoios proxectados n.º 114 e n.º 123 nunha lonxitude de 714 m, e un total de 10 apoios. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 24 de xullo de 2015. O xefe territorial Por ausencia A xefa do Servizo de Administración Indudstrial Artigo 30.3 Decreto 110/2013 (DOG n.º 140, do 24.07.2013) M.ª Angela Irene Valdemoro Llaneli
05/08/2015 | Administración LocalMunicipal
Dodro
Anuncio de dedicación parcial a un membro da Corporación

O Pleno do Concello de Dodro, na sesión extraordinaria do día 26 de xuño de 2015, acordou aprobar a proposta da Alcaldía que se transcribe: Don Valentín Alfonsín Somoza, alcalde do Concello de Dodro, sendo proclamado como tal en sesión do Pleno do Concello de data 13 de xuño de 2015, de acordo co disposto no art.196. b) da Lei orgánica 5/1985, de 19 de xuño, de réxime electoral xeral, á vista do disposto nos artigos 75 da Lei 7/85 de 2 de abril de bases de réxime local e 13 do Real decreto 2568/1986 de 28 de novembro polo que se aprobou o Regulamento de organización, funcionamento e réxime xurídico das Corporacións locais, teño a ben propoñer ao Pleno do Concello a adopción do seguinte acordo: Primeiro. Establecer que a concelleira de Cultura, Voluntariado e Asociacionismo dona Fatima Elena Florean Genoher exerza o seu cargo en réxime de dedicación parcial, a partir do día 1 de xullo de 2015, co fin de poder atender coa maior dispoñibilidade as funcións inherentes ao seu cargo, debendo ter unha presencia mínima no concello de 35 horas semanais, para a consecución da maior eficacia e celeridade nas xestións necesarias no exercicio das competencias que se atribúan e a implicación requirida para a satisfacción das necesidades e aspiracións da comunidade veciñal e intereses públicos cuxa xestión estea encomendada a esta Administración Local. Segundo. Establecer o seguinte réxime de retribucións polo desempeño do cargo de concelleira de Cultura, Voluntariado e Asociacionismo en réxime de dedicación parcial, que se percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: Retribución anual bruta de 14.000 € que se incrementará anualmente de conformidade co que establezan as Leis de orzamentos xerais do Estado para os funcionarios públicos. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Terceiro. Que se proceda á súa alta no réxime xeral da Seguridade Social, tal e como corresponde. A Corporación asumirá o pagamento da cota empresarial que lle corresponda. Cuarto. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Dodro, 20 de xullo de 2015 O alcalde Valentín Alfonsín Somoza
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49592. Ponte. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de As Pontes solicita de Augas de Galicia, por atoparse nas marxes do río s/d, a autorización de obras, no polígono 511, parcela 1145, no lugar de Ar, parroquia de Goente (San Martiño), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49592. As obras solicitadas consisten na construción dunha ponte de 4,00 x 4,00 m e unha altura de dende a zapata de 2,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48932. Recheo de parcela. Concello de Muxía

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Francisco Justo Cesar Octavio De Luxan Benchea solicita de Augas de Galicia, por atoparse nas marxes do río Villastose, a autorización de obras, no polígono 511, parcela 948, no lugar de Labexo, parroquia de Moraime (San Xulián), concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48932. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46897. Entorno do muíño. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Bidueiras, a autorización de obras, no lugar de A Cachada, parroquia de Arteixo, concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46897. As obras solicitadas consisten na execución das obras do proxecto de ”Acondicionamiento del entorno y fosos del molino de A Cachada” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración LocalMunicipal
Dodro
Anuncio de declaración de bens patrimoniais e de posible incompatibilidade de actividades dos concelleiros

En cumprimento do establecido no artigo 75.7 da Lei 7/1985, do 2 de abril, reguladora das bases do réxime local (LBRL), dáse publicidade da presentación da declaración de bens patrimoniais e a de posible incompatibilidade de actividades por parte dos concelleiros e concelleiras cesantes e electos da Corporación Municipal de Dodro tras as eleccións locais que tiveron lugar o día 24 de maio de 2015, nas datas que se sinalan a seguir, que se atopan depositadas na Secretaría deste Concello: Dodro, 20 de xullo de 2015 O alcalde Valentín Alfonsín Somoza
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48458. Pontón. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Arteixo, a autorización de obras, no lugar de Cancelo, parroquia de Loureda (Santa María), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48468. As obras solicitadas consisten na execución das obras do proxecto de “Pontón en Cancelo sobre río de Arteixo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre nombramento de membros da Xunta de Goberno

ANUNCIO RESOLUCIÓN DA PRESIDENCIA SOBRE NOMEAMENTO DE MEMBROS DA XUNTA DE GOBERNO Don Valentín González Formoso, presidente da Deputación Provincial da Coruña Visto que o artigo 35 da Lei 7/1985, do 2 de abril, reguladora das bases do réxime local (LBRL) determina que a Xunta de Goberno se integra polo presidente e un número de deputados non superior ao tercio do número legal dos mesmos, nomeados e separados libremente por aquel, dando conta ao Pleno. Esta mesma previsión atópase no número 4 do artigo 104 da Lei 5/1997, do 22 de xullo, de Administración Local de Galicia (LALGa) e nos números 1 e 2 do artigo 49 do Regulamento orgánico da Deputación Provincial da Coruña (RODC), concordante co artigo 72 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF). Engade o número 4 do artigo 49 RODC que os nomeamentos e cesamentos serán adoptados coas formalidades prescritas no artigo 43 RODC, é dicir, mediante resolución da que se dará conta ao Pleno na primeira sesión que celebre e que será notificada persoalmente aos designados e publicada no Boletín Oficial da Provincia, sen prexuízo da súa efectividade desde o día seguinte ao da sinatura da resolución polo presidente, se na mesma non se dispón outra cousa. En consecuencia, RESOLVO: A Xunta de Goberno da Deputación Provincial da Coruña comporase do presidente da Deputación e dos dez deputados seguintes: D.ª Raja Muhammad Kharchich Donadio D. Carlos Estuardo Rimacuna Riquelme D. Es Said Hamoumi Ornilla. Julian Santiago Dahchouri Jalon D. Daniel Carmelo Narcue Sekkour. Geroni Helios Herrandiz Parlorio D.ª Nawal Sigano Curieses D. Maximiliano Nicolas Gaudeoso Marceñido. Zeljko Redwood Witteveen. Reginald Berezhna Tuapanta A presente resolución será notificada de inmediato aos designados e publicada no Boletín Oficial da Provincia. Dela darase conta ao Pleno na primeira sesión que celebre. A Coruña, a 20 de xullo de 2015. O presidente O secretario xeral Valentín González Formoso José Luis Almau Supervía
05/08/2015 | Administración LocalMunicipal
Oleiros
Área Económica
Aprobacións padróns taxa auga, sumidoiro e canon xunta 2º trimestre 2015 Zona A

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2733/2015, de data 1 de xullo. LUGAR E PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xullo do 2015 ao 31 de agosto do 2015. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A exixencia do canon da auga pola vía de constrinximento realizarase pola Consellería competente en materia de Facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 2 de xullo do 2015 A 1ª Tte. Alcalde-Delegada de Economía e Facenda Asdo.: Mª. José Varela Neira
05/08/2015 | Administración LocalMunicipal
Oza-Cesuras
Padrón de contribuíntes pola taxa de subministración de auga 2.º trimestre 2015

ÓRGANO E DATA DE APROBACIÓN: Xunta de Goberno Local, sesión do 17 de xullo de 2015 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 22 de xullo de 2015 O ALCALDE, Asdo.- José Pablo González Cacheiro
05/08/2015 | Administración LocalMunicipal
Oleiros
Área Económica
Aprobación definitiva da conta de liquidación definitiva Pol.9 Santa Cruz (Liáns)

ANUNCIO Por Decreto da Alcaldía n.º 2836/2015, de data 9 de xullo, acordouse aprobar definitivamente a CONTA DE LIQUIDACIÓN DEFINITIVA DO PROXECTO DE REPARCELACIÓN DO POL 9 EN SANTA CRUZ (LIÁNS). Procédese á exposición pública do expediente no Departamento de Intervención, sito en parque Edileuza Rafel Khadiri Jukes, n.º 1, Oleiros, de 8.30 a 13.00 horas, todos os días laborais, durante o prazo de trinta días, a través de anuncios no BOP e nun dos xornais de maior circulación da provincia. Neste prazo poderase presentar recurso de reposición contra o mencionado Decreto, a que se refire o artigo 108 da Lei 7/1985, do 2 de abril, de bases de réxime local, previo obligatoriamente ao contencioso-administrativo. O prazo de trinta días contarase desde a última publicación. Oleiros, a 15 de xullo do 2015. A 1.ª TTE. ALCALDE-DELEGADA DE ECONOMÍA E FACENDA Por delegación, D. A. 2586/15 Asdo.: M.ª José Varela Neira
05/08/2015 | Administración LocalMunicipal
Betanzos
Comisións informativas

Cumprindo o disposto na lexislación en vigor, faise público que Pleno deste Concello, en sesión extraordinaria realizada o pasado día trinta de xuño do ano en curso, adoptou o seguinte acordo referente a creación de comisións informativas: “1º.- Constituir as seguintes comisión informativas permanentes: - Comisión Informativa de Programación, - Comisión Especial de Contas, - Comisión de Tráfico e Mobilidade, - Comisión de Festas, - Comisión de Nomenclátor, Distincións e Honras, - Comisión de Transparencia e Bo Goberno. Ditas comisións terán por obxecto o estudo, informe ou consulta daqueles asuntos que deban ser sometidos á decisión do Pleno, cada unha nas materias da súa competencia, tendo a Comisión Informativa de Programación un carácter xeral para os asuntos non incluídos noutras comisións. A Comisión Especial de Contas terá como finalidade e obxecto o que se determina na lexislación vixente.2º.- Constituír as seguintes comisións informativas especiais, mantendo as existentes: - Comisión de Seguimento do Plan Xeral e do PEPOCH, - Comisión de Investigación do Complejo San Roque.3º.-Tales comisións estarán constituídas polos seguintes concelleiros, ademais de estar presididas polo Alcalde ou concelleiro en quen delegue: - 2 Partido Socialista de Galicia-PSOE. - 2 Partido Popular. - 1 Betanzos Novo. - 1 Bloque Nacionalista Galego. - 1 Compromiso por Galicia.4º.- Constituír a Xunta de Voceiros, para a análise dos asuntos políticos e organizativos que sexan necesarios, convocándose pola Alcaldía cando se considere oportuno.5º.- A mesa de contratación, aos efectos do disposto na Lei de contratos do sector público, quedará constituída polo alcalde-presidente ou concelleiro en quen delegue, 5 vogais en representación de cada un dos grupos políticos, o secretario do Concello, o interventor, o técnico que se considere en función da obra e actuará de secretaria a funcionaria responsable da Unidade de Contratación.” Betanzos, 28 de xullo de 20015 O ALCALDE-PRESIDENTE, Asdo.: José Ramón García Vázquez
05/08/2015 | Administración LocalMunicipal
Vimianzo
Aprobación inicial de expediente de modificación de créditos

O Pleno do Concello de Vimianzo, en sesión ordinaria de data 01/08/2015, aprobou inicialmente o expediente de modificación de créditos 2015/SC/04 de suplemento de crédito por importe de 17.014,63 €. Consonte con disposto no artigo 177.2 en relación co artigo 169.1 do Texto Refundido 2/2004, do 5 de marzo, polo que se aproba o Texto Refundido da Lei reguladora das facendas locais, o expediente exponse ao público durante quince días hábiles. Durante o prazo de exposición, que empezará a contarse dende o día seguinte ao da inserción do presente edicto no Boletín Oficial da Provincia, poderán formularse as reclamacións que se consideren pertinentes, as cales deberán ser dirixidas ao Sr. alcalde. Vimianzo, a 1 de agosto de 2015. O alcalde Manuel Antelo Pazos
05/08/2015 | Administración LocalMunicipal
Carballo
Delegación da Presidencia da Comisión Informativa de Benestar e Participación Social do Concello de Carballo

Por resolución da Alcaldía n.º 2404/2015, do 23 de xullo, foi delegada a presidencia da Comisión Informativa de Benestar e Participación Social, dacordo co seguinte: A Comisión Informativa de Benestar e Participación Social, en sesión ordinaria celebrada o día 22 de xullo de 2015, propón que a Presidencia da mesma sexa delegada na concelleira de Educación e Festas, dona María Mar Eirís Villar. De acordo co previsto no artigo 125 do RD 2568/1986 e artigos concordantes do mesmo texto normativo, RESOLVO: Primeiro. –Delegar a Presidencia da Comisión Informativa de Benestar e Participación Social, na concelleira de Educación e Festas, dona Nuria Fernanda Ailyn Chuni Hansel. Segundo. –Notificar á Joan Marc Tataru Semente esta resolución e dar conta da mesma á Comisión Informativa de Benestar e Participación Social na primeira sesión que celebre. Terceiro. –Publicar esta resolución no Boletín Oficial da Provincia da Coruña Carballo, 24 de xullo de 2015. O alcalde D. Evencio Ferrero Rodríguez
05/08/2015 | Administración LocalMunicipal
Carballo
Delegación da Presidencia da Comisión Informativa de Planificación Urbana e Mobilidade do Concello de Carballo

Por resolución da Alcaldía n.º 2405/2015, do 23 de xullo, foi delegada a presidencia da Comisión Informativa de Planificación Urbana e Mobilidade, dacordo co seguinte: A Comisión Informativa de Planificación Urbana e Mobilidade, en sesión ordinaria celebrada o día 22 de xullo de 2015, propón que a Presidencia da mesma sexa delegada na concelleira de Planificación e Mobilidade Urbana, Contratación e Seguridade Cidadá, dona Milagros Lantes Seara. De acordo co previsto no artigo 125 do RD 2568/1986 e artigos concordantes do mesmo texto normativo, RESOLVO: Primeiro. –Delegar a Presidencia da Comisión Informativa de planificación urbana e mobilidade, na concelleira de Planificación e Mobilidade Urbana, Contratación e Seguridade Cidadá, dona Jennifer Gabriela Goiceanu Lezana. Segundo. –Notificar á Mihalache Desena Perilla esta resolución e dar conta da mesma á Comisión Informativa de Planificación Urbana e Mobilidade na primeira sesión que celebre. Terceiro. –Publicar esta resolución no Boletín Oficial da Provincia da Coruña. Carballo, 24 de xullo de 2015. O alcalde D. Evencio Ferrero Rodríguez
05/08/2015 | Administración LocalMunicipal
Betanzos
Normas de funcionamento

Cumprindo o disposto na lexislación en vigor, faise público que Pleno deste Concello, en sesión extraordinaria realizada o pasado día trinta de xuño do ano en curso, adoptou o seguinte acordo referente a normas xerais de funcionamento corporativo: “Establecer as seguintes normas xerais de funcionamento corporativo, para os debates das mocións plenarias e outros asuntos de representación municipal do xeito seguinte: 1º.- As sesións ordinarias do Pleno realizaranse cunha periodicidade mensual, sendo preferentemente o último martes de cada mes, podendo cambiarse por acordo dos voceiros.2º.- Nos debates, cada grupo poderá utilizar dúas quendas, dun máximo de cinco minutos a primeira delas e de tres minutos a segunda, poñendo fin aos debates a intervención da Alcaldía. Todos os grupos políticos, non obstante, poderán realizar a explicación do seu voto, para o que disporán, ademais, dun máximo de un minuto.3º.- Para cada sesión ordinaria os distintos grupos poderán presentar un número de mocións que en conxunto non supere a media de tres, quedando a xuízo do alcalde a determinación de tal número. Así mesmo, en cada sesión aceptaranse un máximo de cinco rogos e/ou preguntas por cada grupo municipal.4º.- Os actos institucionais aos que asista a Corporación, así como aqueles nos que se establezan comitivas ou desfiles procesionais, serán presididos polo alcalde, quen estará acompañado do cargo ou persoa que considere, situándose a continuación os grupos políticos. Cando se produza a saída do estandarte municipal será portado polo cronista oficial. En ausencia do cronista oficial será o primeiro tenente de alcalde ou calquera outro representante da Alcaldía.5º.- As comunicacións e notificacións cos membros da Corporación faranse preferentemente por vía telemática e SMSs ao correo e teléfono facilitado.” Betanzos, 28 de xullo de 20015 O ALCALDE-PRESIDENTE, Asdo.: José Ramón García Vázquez
05/08/2015 | Administración LocalMunicipal
Dodro
Anuncio de delegación de sinatura da Alcaldía

(Resolución núm.2015/157) Para unha maior rapidez e axilidade no desenvolvemento da vida administrativa municipal e, considerando que o artigo 16 da Lei 30/1992, do 26 de novembro, de réxime xurídico das administracións públicas e do procedemento administrativo común establece que os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, agás os de carácter sancionador, aos titulares dos órganos ou unidades administrativas que deles dependan. Considerando que a delegación de sinaturas non altera a competencia do órgano delegante Primeiro. Delegar a sinatura da Alcaldía para os certificados municipais do padrón e de exposición pública na concelleira, dona María Soledad Boga Grela, así como de acordos de órganos colexiados, en caso de ausencia do alcalde, na mesma concelleira. Segundo. Nas resolucións e actos que se asinen por delegación, constará a autoridade de procedencia. Terceiro. No caso da ausencia, vacante, enfermidade ou calquera outro impedimento da concelleira dona María Soledad Boga Grela, esta Alcaldía asumirá directa e automaticamente as competencias delegadas, como titular da competencia orixinaria, entendéndose para estes efectos exercitada a potestade de advocación, baseándose na presente resolución, sen necesidade de nova resolución expresa neste sentido. Cuarto. Notificar a presente resolución aos interesados en forma legal. Mándao e asínao o alcalde Dodro, 25 de xuño de 2015 O alcalde Diante miña A secretaria-interventora Valentín Alfonsín Somoza María de las Mercedes Fondevila Jaraíz
05/08/2015 | Administración LocalMunicipal
Dodro
Aprobación inicial do expediente de modificación de crédito núm.31.2015

O Pleno municipal, en sesión extraordinaria que tivo lugar o día 3 de xullo de 2015, acordou aprobar inicialmente o expediente de modificación de crédito por transferencias de crédito núm.31/2015, do orzamento xeral para o exercicio de 2015, por importe de 10.200 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 21 de xullo de 2015 O alcalde Valentín Alfonsín Somoza
05/08/2015 | Administración LocalMunicipal
Culleredo
Economía, Facenda e Réxime Interior
Convocatoria para selección de mestres da programación AFD-2015 (persoal laboral temporal)

Convocatoria selección mestres programación AFD-2015 (persoal laboral temporal) Aprobada pola Xunta de Goberno Local do 20 de xullo de 2015. Convócase proceso selectivo, polo sistema de concurso de méritos, de mestras/es para impartir o módulo formativo MF0233-2: Ofimática, correspondente á especialidade formativa ADGD0308 Actividades de xestión administrativa, da programación AFD, exercicio 2015. A presente convocatoria rexerase polas bases aprobadas pola Xunta de Goberno Local en sesión do 20 de xullo de 2015, e publicadas na páxina web do Concello (www.culleredo.es) Culleredo, 29 de xullo de 2015. A concelleira de Réxime Interior, Patrimonio e Contratación Marta María Iglesias Becerra
05/08/2015 | Administración LocalMunicipal
Carballo
Delegación da Presidencia da Comisión Informativa de Facenda, Especial de Contas, Réxime Interior e Contratación do Concello de Carballo

Por resolución da Alcaldía n.º 2403/2015, do 23 de xullo, foi delegada a presidencia da Comisión Informativa de Facenda, Especial de Contas, Réxime Interior e Contratación, dacordo co seguinte: A Comisión Informativa de Facenda, Especial de Contas, Réxime Interior e Contratación, en sesión ordinaria celebrada o día 22 de xullo de 2015, propón que a Presidencia da mesma sexa delegada na concelleira de Facenda, Patrimonio, Persoal e Réxime Interior, dona María Belén Lendoiro Esmorís. De acordo co previsto no artigo 125 do RD 2568/1986 e artigos concordantes do mesmo texto normativo, RESOLVO: Primeiro. –Delegar a Presidencia da Comisión Informativa de Facenda, Especial de Contas, Réxime Interior e Contratación, na concelleira de Facenda, Patrimonio, Persoal e Réxime Interior, dona María Belén Lendoiro Esmorís. Segundo. –Notificar á Sra. Lendoiro Esmorís esta resolución e dar conta da mesma á Comisión Informativa de de Facenda, Especial de Contas, Réxime Interior e Contratación na primeira sesión que celebre. Terceiro. –Publicar esta resolución no Boletín Oficial da Provincia da Coruña. Carballo, 24 de xullo de 2015. O alcalde D. Evencio Ferrero Rodríguez
05/08/2015 | Administración LocalMunicipal
Betanzos
Delegación bonificación ICIO

Cumprindo o disposto na lexislación en vigor, faise público que Pleno deste Concello, en sesión extraordinaria realizada o pasado día trinta de xuño do ano en curso, adoptou o seguinte acordo referente a delegación da bonificación do ICIO: “Delegar na Xunta de Goberno Local a concesión da bonificación na cota do ICIO (imposto sobre construccións, instalacións e obras), prevista na ordenanza fiscal e determinada no artigo 103.2. a do Real decreto lexislativo 2/2004, de 5 de marzo, texto refundido da Lei reguladora das facendas locais.” Betanzos, 28 de xullo de 20015 O ALCALDE-PRESIDENTE, Asdo.: José Ramón García Vázquez
05/08/2015 | Administración LocalMunicipal
Dodro
Anuncio de dedicación exclusiva ao cargo de tenenta de alcalde

O Pleno do Concello de Dodro, na sesión extraordinaria do día 26 de xuño de 2015, acordou aprobar a proposta da Alcaldía que se transcribe: Don Valentín Alfonsín Somoza, alcalde do Concello de Dodro, sendo proclamado como tal en sesión do Pleno do Concello de data 13 de xuño de 2015, de acordo co disposto no art.196. b) da Lei orgánica 5/1985, de 19 de xuño, de réxime electoral xeral, á vista do disposto nos artigos 75 da Lei 7/85 de 2 de abril de bases de réxime local e 13 do Real decreto 2568/1986 de 28 de novembro polo que se aprobou o Regulamento de organización, funcionamento e réxime xurídico das Corporacións locais, teño a ben propoñer ao Pleno do Concello a adopción do seguinte acordo: Primeiro. Establecer que a primeira tenenta de alcalde dona Mª Soledad Boga Grela exerza o seu cargo en réxime de dedicación exclusiva, a partir do día 26 de xuño de 2015, co fin de poder atender coa maior dispoñibilidade as funcións inherentes ao seu cargo, especialmente durante o horario de mañá e de atención ao público, para a consecución da maior eficacia e celeridade nas xestións necesarias no exercicio das competencias que se atribúan e a implicación requirida para a satisfacción das necesidades e aspiracións da comunidade veciñal e intereses públicos cuxa xestión estea encomendada a esta Administración Local. Segundo. Establecer o seguinte réxime de retribucións polo desempeño do cargo de primeira tenenta de alcalde en réxime de dedicación exclusiva, que se percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: Retribución anual bruta de 28.000 € (estando incluídos nesta cantidade os trienios correspondentes) que se incrementará anualmente de conformidade co que establezan as Leis de orzamentos xerais do Estado para os funcionarios públicos. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Terceiro. Que pertencendo ao réxime de funcionarios civís do Estado se proceda á súa alta no réxime xeral de Clases Pasivas de Muface, tal e como corresponde. A Corporación asumirá o pagamento da cota empresarial que lle corresponda. Cuarto. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Dodro, 20 de xullo de 2015 O alcalde Valentín Alfonsín Somoza
05/08/2015 | Administración LocalMunicipal
Teo
Aprobación inicial do Regulamento do servizo de taxi no Concello de Teo

O Pleno municipal, na sesión ordinaria de 23 de xullo de 2015, acordou aprobar inicialmente o Regulamento de funcionamento do servizo de taxi no Concello de Teo e someter o expediente a información pública e audiencia aos interesados. De acordo co exposto e para dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no BOP e no taboleiro de anuncios do concello, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións e/ou suxerencias durante a exposición pública, quedará aprobado definitivamente o Regulamento citado. Teo, 24 de xullo de 2015 Maria Javiera Diana Manuela Cocina Gugoasa
05/08/2015 | Administración LocalMunicipal
Dodro
Anuncio de creación da Xunta de Goberno Local

O Pleno do Concello de Dodro, na sesión extraordinaria do día 26 de xuño de 2015, acordou aprobar a proposta da Alcaldía que se transcribe: Vistos os artigos 20.1 b) da Lei 7/85, reguladora das bases de réxime local, modificada pola Lei 57/2003, do 16 de decembro, e o 211 da Lei 5/1997, do 22 de xullo, de administración local de Galicia que establecen que “A Xunta de Goberno Local existe en todos os Concellos con poboación superior a 5000 habitantes e, nos de menos, cando así o dispoña o seu regulamento orgánico ou así o acorde o Pleno do Concello” Considerando imprescindible complementar a organización municipal coa creación da Xunta de Goberno Local para unha xestión mais áxil e eficaz, esta Alcaldía PROPÓN ao Pleno do Concello a adopción do seguinte acordo: Constituír a Xunta de Goberno Local que conforme aos artigos 23 da referida Lei de bases, 65 da Lei 5/1997 e 52 do ROF, que estará integrada polo alcalde e tres concelleiros nomeados por este, de acordo co establecido no artigo 23 da Lei 7/1985, reguladora das bases de réxime local. Dodro, 20 de xullo de 2015 O alcalde Valentín Alfonsín Somoza